CELEX: 
Language: hr
Date: 2017-05-17 00:00:00
Title: UREDBA KOMISIJE (EU) …/… o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe nitrita (E 249 – 250) u proizvodu golonka peklowana

UREDBA KOMISIJE (EU) …/…
            
            
               оd 17.5.2017.
            
            
               o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe nitrita (E 249 – 250) u proizvodu golonka peklowana
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima
                  1
               , a posebno njezin članak 10. stavak 3.,
            
            
               budući da:
            
            
               (1)U Prilogu II. Uredbi (EZ) br. 1333/2008 utvrđen je Unijin popis prehrambenih aditiva odobrenih za uporabu u hrani i uvjeti za njihovu uporabu.
            
            
               (2)Unijin popis prehrambenih aditiva može se ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća
                  2
                na inicijativu Komisije ili na temelju podnesenog zahtjeva.
            
            
               (3)Poljska je 10. ožujka 2016. podnijela zahtjev za odobrenje uporabe nitrita (E 249 – 250) kao konzervansa u proizvodu golonka peklowana. Zahtjev je potom stavljen na raspolaganje državama članicama u skladu s člankom 4. Uredbe (EZ) br. 1331/2008. 
            
            
               (4)Prema podnositelju zahtjeva, golonka peklowana tradicionalni je poljski mesni pripravak u kojem se nitriti upotrebljavaju radi svojeg konzervirajućeg učinka te kao sredstvo za salamurenje kako bi se postigli željena boja, okus i tekstura koje potrošači očekuju. Golonka peklowana stavlja se na tržište u obliku za daljnju toplinsku obradu prije konzumiranja. 
            
            
               (5)Uvodnom izjavom 7. Uredbe br. 1333/2008 utvrđeno je da se pri odobravanju prehrambenih aditiva mora također uzeti u obzir druge činitelje koji se odnose na predmet koji se razmatra, uključujući među ostalim tradicionalne činitelje. Stoga je primjereno određene tradicionalne proizvode zadržati na tržištu u nekim državama članicama ako je uporaba prehrambenih aditiva u skladu s općim i posebnim uvjetima utvrđenima u Uredbi (EZ) br. 1333/2008. 
            
            
               (6)Kako bi se osigurala ujednačena uporaba aditiva obuhvaćenih ovom Uredbom, golonka peklowana bit će opisana u smjernicama iz Dijela E Priloga II. Uredbi (EZ) br. 1333/2008 o prehrambenim aditivima, kojima se opisuju kategorije hrane
                  3
               .
            
            
               (7)U skladu s člankom 3. stavkom 2. Uredbe (EZ) br. 1331/2008 za ažuriranje Unijina popisa prehrambenih aditiva iz Priloga II. Uredbi (EZ) br. 1333/2008 Komisija treba zatražiti mišljenje Europske agencije za sigurnost hrane („Agencija”), osim ako predmetno ažuriranje vjerojatno neće utjecati na zdravlje ljudi. Uporaba nitrita u mesnim proizvodima općenito je odobrena, uporaba u mesnim pripravcima ograničena je na određene tradicionalne pripravke, a za tradicionalno salamurene mesne proizvode utvrđene su posebne odredbe. Budući da je zahtjev za proširenje uporabe nitrita ograničen na određeni mesni pripravak koji se tradicionalno upotrebljava, ne očekuje se da će proširenje znatno utjecati na ukupnu izloženost nitritima. Stoga proširena uporaba tih aditiva predstavlja ažuriranje popisa Unije koje vjerojatno neće utjecati na zdravlje ljudi i nije potrebno zatražiti mišljenje Agencije. 
            
            
               (8)Prilog II. Uredbi (EZ) br. 1333/2008 trebalo bi na odgovarajući način izmijeniti.
            
            
               (9)Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
            
               DONIJELA JE OVU UREDBU:
            
            
               Članak 1.
            
         
         
            
               Prilog II. Uredbi (EZ) br. 1333/2008 mijenja se u skladu s Prilogom ovoj Uredbi. 
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 17.5.2017.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  SL L 354, 31.12.2008., str. 16.
               
               
                  
                     (2)
                  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
               
               
                  
                     (3)
                  
                  http://ec.europa.eu/food/safety/food_improvement_agents/additives/eu_rules_en
               
            
      
    ---documentbreak--- 
      
         
         
            
               PRILOG
            
            
               U Dijelu E Priloga II. Uredbi (EZ) br. 1333/2008, u kategoriji hrane 08.2 „Mesni pripravci kako su definirani Uredbom (EZ) br. 853/2004”, unos za nitrite (E 249 – 250) zamjenjuje se sljedećim: 
            
            
               „
            
            
                     
                  
                  
                     
                        E 249 – 250
                     
                  
                  
                     
                        Nitriti
                     
                  
                  
                     
                        150
                     
                  
                  
                     
                        (7)
                     
                  
                  
                     
                        samo lomo de cerdo adobado, pincho moruno, careta de cerdo adobada, costilla de cerdo adobada, Kasseler, Bräte, Surfleisch, toorvorst, šašlõkk, ahjupraad, kiełbasa surowa biała, kiełbasa surowa metka, tatar wołowy (danie tatarskie) i golonka peklowana 
                     
                  
               
               ”